**Atodiad 7: Templed achos cyfiawnhad busnes**

**Crynodeb gweithredol**

|  |
| --- |
| **Uchafswm o 1,000 gair**  Dylai hwn fod yn grynodeb byr o’r cynnig a dylai gael ei ddiweddaru i gynnwys y sefyllfa derfynol.   * Beth ydych chi eisiau ei wneud? (Ar y pwynt hwn, byddwch wedi dadansoddi’ch rhestr fer o opsiynau a bydd gennych opsiwn sy’n cael ei ffafrio.) * Pwy yw’r buddiolwyr? * Pam mae angen ichi ei wneud? * Beth gaiff ei gyflawni ar ffurf buddion o ran cyflwr, capasiti a lleihau costau? * Beth yw’r amcangyfrif o’r gost?   Er enghraifft:   * Cynnig yw hwn i godi ysgol gynradd ar safle presennol ar gyfer 320 o ddysgwyr. * Bydd yn mynd i’r afael â chapasiti dros ben / cyflwr gwael adeiladau yn yr ysgol bresennol. * Bydd yn arwain at ddisodli ysgol Categori D ag ysgol Categori A. Bydd yn golygu gostyngiad o 100 lle yn y capasiti dros ben, gan ddod â’r lleoedd gwag presennol i lai na 10% ac rydym yn rhagweld arbedion refeniw o £10k y flwyddyn ar gostau ynni. * £4 miliwn fydd cost yr opsiwn a ffefrir. |

**Y cyd-destun strategol**

|  |
| --- |
| **Uchafswm o 1,500 gair**  Rhowch drosolwg o’r cyd-destun y gwneir y buddsoddiad ynddo. Mewn geiriau eraill, y strategaeth, rhaglen waith, gwasanaeth, prosiect neu weithrediad, y mae’r buddsoddiad yn cyfrannu iddo.  Mae nifer o gwestiynau allweddol y dylid eu hateb wrth ymdrin â’r achos o blaid newid. Mae’r rhain yn cynnwys:  **Cyffredinol**   * Beth yw enwau, lleoliad a math (e.e. cymunedol, gwirfoddol a gynorthwyir) yr ysgolion y bydd y cynnig yn effeithio arnynt? * Beth yw ystod oedran a chyfrwng iaith arfaethedig y ddarpariaeth? * Beth yw lleoliad y ddarpariaeth a lleoliad unrhyw ddarpariaeth fydd yn cael ei disodli, os yw’n wahanol? * Pam mae’r lleoliad hwn wedi’i ddewis? * Beth yw cyflwr yr ysgol neu’r coleg yr ydych am ei ddisodli / ailwampio / adleoli? * Beth yw capasiti’r ysgol ar hyn o bryd? * Faint o alw sydd yna am leoedd yn yr ysgol? Os oes cynnydd yn cael ei ragweld yn y galw, rhowch dystiolaeth o’r niferoedd yn y blynyddoedd i ddod. * Beth yw canlyniadau unrhyw adolygiad dalgylch? (fel dewis amgen yn lle ehangu’r ddarpariaeth mewn lleoliad) * Sut bydd y prosiect arfaethedig yn lleihau’r capasiti dros ben / sut bydd y prosiect arfaethedig yn ateb y galw am leoedd ysgol? * Beth yw maint arfaethedig y ddarpariaeth? Rhowch fanylion unrhyw ddarpariaeth meithrinfa, chweched dosbarth neu ddarpariaeth anghenion dysgu ychwanegol. * Os oes darpariaeth anghenion ychwanegol yn cael ei chynnig, gwybodaeth am anghenion y disgyblion gaiff eu derbyn * Trefniadau pontio arfaethedig a’r effaith ar safonau * Beth yw cyflwr yr ysgol neu’r coleg yr ydych am ei ddisodli / ailwampio / adleoli neu am newid ei ddalgylch? * Beth yw capasiti’r ysgol / coleg ar hyn o bryd? * Faint o alw sydd yna am leoedd yn yr ysgol / coleg? (o ran ysgolion uwchradd ac ysgolion pob oed, a luniwyd amserlen ar draws capasiti'r ystafell/cyfleuster arfaethedig i sicrhau nad yw'r maint arfaethedig yn rhy fawr/rhy fach?) * Sut bydd y prosiect arfaethedig yn lleihau’r capasiti dros ben / sut bydd y prosiect arfaethedig yn ateb y galw am leoedd ysgol / coleg? * Pa effaith gaiff y prosiect hwn ar ysgolion a cholegau cyfagos – a fydd yn cynyddu’r capasiti dros ben yn rhywle arall / a fydd yn mynd i'r afael â'r sefyllfa o ran niferoedd llefydd yn yr ardal? * Sut mae’r ysgol/coleg yn gweithio gyda darparwyr eraill yn yr ardal? * Cadarnhewch eich bod wedi cwblhau ac atodi Asesiad o'r Effaith ar Gydraddoldeb ac Asesiad o'r Effaith ar Hawliau Plant.   **Addysg cyfrwng Cymraeg** - mae hyn yn ofyniad gorfodol. Os nad yw'r manylion wedi'u nodi yn eich achos busnes, caiff yr achos ei wrthod.   * A yw'r prosiect arfaethedig yn effeithio ar y ddarpariaeth cyfrwng Cymraeg fydd ar gael? Cadarnhewch fod y prosiect yn gydnaws â (neu'n gwella ar) ymrwymiadau eich Cynllun Strategol Cymraeg mewn Addysg. * Rhowch fanylion am sut bydd y cynnig yn cyfrannu at ymrwymiad Llywodraeth Cymru i sicrhau 1 miliwn o siaradwyr Cymraeg erbyn 2050 (e.e. darpariaeth estynedig neu newid mewn categori ieithyddol) neu eglurwch pam nad yw hyn yn briodol a nodwch y sylfaen dystiolaeth i gefnogi'r penderfyniad hwnnw.   Gallai'r enghreifftiau gynnwys:   * + Sut bydd y prosiect yn arwain at gynnydd yn nifer y llefydd cyfrwng Cymraeg fydd ar gael (e.e. ysgol neu uned cyfrwng Cymraeg newydd; ehangu'r ysgol neu'r uned bresennol).   + Sut caiff y buddsoddiad ei ddefnyddio i sbarduno ysgolion ar hyd y continwwm ieithyddol (e.e. cynyddu'r ddarpariaeth cyfrwng Cymraeg o fewn yr ysgol; sefydlu uned cyfrwng Cymraeg).   **Gofal plant/meithrinfa**  Rhowch fanylion am sut y gallai eich cynnig ddarparu ar gyfer y blynyddoedd cynnar a/neu wasanaeth cyn-ysgol.  A gaiff y prosiect unrhyw effaith ar:   * leoedd meithrin * addysg blynyddoedd cynnar * mannau chwarae * gofal ar ôl yr ysgol * gofal cofleidiol * darpariaeth Anghenion Addysgol Arbennig * darpariaeth cyfrwng Cymraeg * darpariaeth Addysg Bellach * cyfleusterau chwaraeon * cynlluniau chwarae gwyliau * ardaloedd y tu allan i'r dosbarth i ddatblygu cyfleoedd chwarae a hamdden * manteision i'r gymuned ehangach, e.e. defnyddio adeiladau a chyfleusterau y tu allan i oriau'r ysgol?   Fel rhan o'r achos busnes, mae angen rhoi ystyriaeth i arfarniad o'r anghenion gofal plant yn sgil y datblygiad arfaethedig. Dylai'r arfarniad hwn ystyried Asesiad yr Awdurdod Lleol o Ddigonolrwydd Gofal Plant. Rhaid asesu anghenion heddiw a'r dyfodol. Dylid sicrhau bod digon o hyblygrwydd a llefydd ychwanegol ym mhob datblygiad i wneud yn siwr bod modd diwallu anghenion rhieni o ran gofal plant mewn ffyrdd newydd ac arloesol. Dylai hyn gynnwys cyfleusterau a all ddarparu gofal drwy'r dydd, gofal cofleidiol, clybiau brecwast, darpariaeth y tu allan i'r ysgol a darpariaeth gwyliau, a dylai'r cyfleusterau fod ar gael i blant ag anghenion addysgol arbennig.  **Polisi teithio i ddysgwyr**   * A yw'r awdurdod lleol wedi asesu anghenion teithio dysgwyr yn eu hardal yn unol â'u dyletswydd statudol o dan Fesur Teithio gan Ddysgwyr 2008? * A yw'r awdurdod lleol wedi asesu anghenion teithio posibl dysgwyr a fydd yn mynd i'r ysgol newydd? * Beth fydd yr effaith ar nifer y dysgwyr sy'n gymwys am gludiant am ddim o dan y meini prawf oedran, pellter, gallu? A ystyriwyd y goblygiadau cost rheolaidd? * Beth yw'r effaith ar amser teithiau rhwng y cartref a'r ysgol? * A yw'r awdurdod lleol wedi asesu'r risg sy'n gysylltiedig â'r llwybrau cerdded i'r ysgol? * Beth fydd yr effaith ar ddysgwyr o ran teithio? A fydd y prosiect yn lleihau neu'n cynyddu'r cyfleoedd i ddysgwyr gerdded neu feicio i'r ysgol?   **Perfformiad ysgolion**   * Beth yw’ch trefniadau pontio i ddysgwyr – sut bydd deilliannau dysgwyr yn cael eu cynnal yn ystod y cyfnod adeiladu? * Beth yw’r prif fuddion o ran y cwricwlwm? * Beth yw'r targedau arfaethedig o ran gwella lefelau cyrhaeddiad? * Rhowch fanylion perfformiad presennol yr ysgol, gan gynnwys deilliannau arolygiadau Estyn, a deilliannau'r dysgwyr ynghyd ag amcangyfrifon o ran y gwelliannau mesuradwy i’r ffigurau hyn ar gyfer pob cyfnod dysgu. Bydd hynny’n sicrhau ei bod yn bosibl gwneud cymariaethau cyn ac ar ôl buddsoddi, a bydd yn dangos bod yr effaith ar ddeilliannau’r dysgwyr wedi ei hystyried yn llawn. Cadarnhewch a yw'r cynigion wedi'u harfarnu.   **Cyfleusterau cymunedol / chwaraeon**   * Pa effaith gaiff y prosiect ar y gymuned? A gollir unrhyw gyfleusterau cymuned e.e. canolfannau hamdden neu ardaloedd/caeau chwaraeon/chwarae neu neuaddau cymunedol, neu a geir cyfleusterau cymuned ychwanegol?  Os felly: * a ydych wedi cymryd camau i ymgynghori â/cynnwys tîm datblygu hamdden/chwaraeon yr awdurdod lleol wrth ddechrau mynd ati i baratoi'r achos busnes? * a yw'r prosiect yn cael ei ystyried fel rhan o'r cydweithio ehangach o ran meysydd rygbi, pêl-droed a hoci (3G, ATP a phorfa)? * a ystyriwyd y ddogfen ganllaw, *Cyfleusterau ar gyfer Cenedlaethau'r Dyfodol:* *Glasbrint ar gyfer chwaraeon a hamdden egnïol yng Nghymru* ?: [http://sport.wales/newyddion-a-digwyddiadau/newyddion-a-digwyddiadau/ein-newyddion/newyddion-diweddaraf/lansio-glasbrint-newydd-ar-gyfer-cyfleusterau-chwaraeon-sy’n-addas-ar-gyfer-y-dyfodol-yng-nghymru.aspx?lang=cy&](http://sport.wales/news--events/news--events/our-news/latest-news/new-blueprint-launched-for-future-fit-sports-facilities-in-wales.aspx?lang=en&)   Efallai y byddwch hefyd am siarad â Chwaraeon Cymru i gael cyngor technegol ynghylch prosiectau sy'n effeithio ar gyfleusterau chwaraeon neu sy'n cynnwys datblygu cyfleusterau newydd.Cysylltwch â Ceri Richards, Chwaraeon Cymru: [ceri.richards@sport.wales](mailto:ceri.richards@sport.wales) neu 029 20338246.  **Ymgysylltu ag Ieuenctid**   * Rhaid i'r cynigion ystyried blaenoriaethau ehangach y llywodraeth fel bod adeiladau newydd neu waith ailwampio yn darparu llefydd priodol neu hyblyg i gyflwyno strategaethau addysg Llywodraeth Cymru, gan gynnwys diwygio'r cwricwlwm. * A yw'r prosiect arfaethedig yn ei gwneud yn bosibl cyflwyno'r cwricwlwm newydd yn effeithiol yng Nghymru? Er enghraifft, a yw'n ystyried ardaloedd cynllun agored, ardaloedd dysgu unigol neu dawel, parthau trafod, ardaloedd arloesol i ddysgu a chwarae neu gyfleusterau dysgu awyr agored?   Cofiwch gyfeirio’n ôl at y Rhaglen Amlinellol Strategol a nodi unrhyw newidiadau allweddol ers i’r dogfennau gael eu cynhyrchu a’u cymeradwyo. |

**Yr opsiynau sydd ar gael**

|  |
| --- |
| **Uchafswm o 2,000 gair**  Rhowch ddisgrifiad o’r prif opsiynau (neu ddewisiadau) buddsoddi, ynghyd â’u manteision a’u hanfanteision cymharol (dadansoddiad Cryfderau, Gwendidau, Cyfleoedd a Bygythiadau).  Cofiwch:   * dylid ystyried **pedwar opsiwn** o leiaf, yn cynnwys ‘gwneud lleiafswm’ neu’r ‘status quo’ (oni bai fod rhesymau cryf i’r gwrthwyneb) * gallai’r opsiynau hyn fod yn wahanol o ran eu cwmpas busnes posibl, yr ateb gwasanaeth, cyflenwi gwasanaeth, rhoi ar waith ac ariannu, yn dibynnu ar natur y buddsoddiad * dylai arfarniad buddsoddi pob opsiwn gael ei gynnwys mewn atodiad a dylai gael ei baratoi yn unol â’r dulliau a’r technegau a nodir yn y ‘Capital Investment Manual’ a Llyfr Gwyrdd Trysorlys EM.   **Yr Opsiwn a Ffefrir**  Ar sail yr uchod:   * dywedwch pam mae’r opsiwn sy’n cael ei argymell yn rhoi’r gwerth gorau am arian * disgrifiwch y gwasanaeth a/neu’r asedau sy’n ofynnol. |

**Y llwybr caffael**

|  |
| --- |
| **Uchafswm o 1,000 gair**  Dywedwch sut y caiff yr ased neu’r gwasanaeth ei gaffael yn unol â chyfarwyddebau’r UE, Rheoliadau Contractau Cyhoeddus 2015 a pholisi caffael Cymru, yn unol ag egwyddorion Datganiad Polisi Caffael Cymru.  Gallai hyn olygu defnyddio contract sy’n bodoli’n barod; contract yn ôl y gofyn neu gytundeb fframwaith; neu gallai fod angen un o ymarferion tendro Cyfnodolyn Swyddogol yr Undeb Ewropeaidd. |

**Ariannu a fforddiadwyedd**

|  |
| --- |
| **Uchafswm o 1,000 gair**  Nodwch:   * gostau cyfalaf a refeniw’r buddsoddiad arfaethedig * sut bydd y buddsoddiad yn cael ei ariannu * unrhyw fwlch fforddiadwyedd * Cwblhewch y tabl yn Adran 2.5 |

**Y trefniadau rheoli**

|  |
| --- |
| **Uchafswm o 1,000 gair**  Nodwch sut bydd y buddsoddiad yn cael ei gyflawni’n llwyddiannus a chyfeiriwch yn arbennig at:   * y trefniadau rheoli prosiect * y trefniadau sicrwydd busnes * monitro gwireddu buddion * rheoli risg * gwerthuso ôl-brosiect * cynlluniau wrth gefn |

**Llofnod………………………………………………………………………………**

**Enw mewn llythrennau bras………………………………………………………**

**Swydd yn y sefydliad………………………………………………………………**

**Dyddiad……………………………………………………………………………….**